Amerika kinoakademiyasi 88-marta o‘tkazilayotgan taqdimotida "Eng yaxshi erkak aktyor" yo‘nalishidagi mukofotni "Omon qolgan" filmidagi roli uchun Leonardo DiKaprioga topshirdi. U mukofotni Julianna Mur qo‘lidan qabul qilib oldi. Shu tariqa DiKaprio oltinchi urinishda tan olindi. Uni qizil gilamchada "Titanik" filmidagi hamkori Keyt Uinslet qo‘llab-quvvatlab turdi. Bu yo‘nalishdagi mukofotga undan tashqari Brayan Krenston (“Trambo”), Maykl Fassbender (“Stiv Jobs”), Mett Deymon (“Marslik”) va Eddi Redmeyn (“Daniyalik qiz”) ham da’vogarlik qilishgandi.